Названая група людзей, якая неўспрымальная да COVID-19 - Хартыя'97 :: Навіны з Беларусі - Беларускія навіны - Рэспубліка Беларусь - Мінск
Хартыя_ 7 чэрвеня 2020, Нядзеля, 2:18
Названая група людзей, якая неўспрымальная да COVID-19
19.05.2020, 19:31
Такі «імунітэт» дастаўся гэтым людзям вялікім коштам.
Група навукоўцаў з ЗША і Швейцарыі выявіла, што невялікая група людзей у свеце неўспрымальная да COVID-19. Справа ў тым, што яны ўжо перахварэлі іншым каранавірусам SARS, таксама вядомым як атыповая пнеўманія, у 2002-2003 гадах. Пра гэта піша tut.by са спасылкай на часопіс Nature.
Каранавірус SARS - гэта рэспіраторнае віруснае захворванне. Першы выпадак быў зарэгістраваны ў лістападзе 2002 года ў паўднёвым Кітаі, затым вірус на працягу двух месяцаў распаўсюдзіўся на суседнія Ганконг і В'етнам, а ў канцы лютага 2003 года - і на іншыя краіны і кантыненты. Усяго было адзначана 8098 выпадкаў у 29 краінах, з якіх 774 скончыліся смяротным зыходам. Найбольшая колькасць выпадкаў была зафіксаваная ў Кітаі, Ганконгу, на Тайвані, у Сінгапуры і Канадзе. Апошні выпадак захворвання быў зафіксаваны ў ліпені 2003 года на Тайвані.
Новы каранавірус, SARS-CoV-2, хоць і з'явіўся нядаўна, хутка распаўсюдзіўся па свеце. Так, на раніцу 19 траўня зарэгістравана 4 804 167 выпадкаў заражэння, памерлі ва ўсім свеце 318 527 чалавек, ачунялі - 1 787 454.
«Намаганні па распрацоўцы вакцын і тэрапіі маюць першараднае значэнне для стрымлівання пандэмічнага распаўсюду гэтага заанознага віруса», - адзначаюць аўтары публікацыі ў Nature.
Вядома, што спайковы (S) глікапратэін SARS-CoV-2 спрыяе пранікненню віруса ў клеткі гаспадара і з'яўляецца асноўнай мішэнню, якую нейтралізуюць антыцелы. І высветлілася, што ў людзей, якія ўжо перахварэлі SARS 17 гадоў таму, у крыві ёсць антыцелы S309. Яно эфектыўна нейтралізуе псеўдавірусы (непатагенныя вірусаподобныя часціцы) SARS-CoV-2 і SARS-CoV, а таксама «сапраўдны» вірус SARS-CoV-2 праз распазнаванне таго ўчастка S-бялку, які непасрэдна ўзаемадзейнічае з клеткавымі рэцэптарамі.
Так як абодва каранавірусы маюць ідэнтычныя часткі S-бялка, на якія накіраваны антыцелы, то людзі, што заразіліся адным каранавірусам, неўспрымальныя да іншага. Такім чынам, калі ўключыць у «кактэйль антыцелаў» і S309, гэта можа стаць тэрапіяй або сродкам прафілактыкі новага каранавіруса.
31.05 «Стоп таракан!»: белорусы удивили мир 124,286
3.06 Лекарка Уздзенскай санстанцыі: Маё жыццё ператварылі ў пекла 86,151
1.06 Віктар Бабарыка патрабуе забараніць Лукашэнку ўдзельнічаць у выбарах 70,394
3.06 Виктор Бабарико: В Беларуси очень легко может случиться «бархатная революция» 63,217
1.06 Мікалай Статкевіч - суддзі: Я ў вашым цырку ўдзельнічаць не буду 63,112
5.06 Калі Лукашэнка толькі тузанецца, яго, як Чаўшэску, расстраляе вайсковы трыбунал 63,056
1.06 Саша тры адсоткі 54,888